text: স্বজনের লাশ দেখতে গিয়ে লাশ হলেন ২ নারী
  সম্পাদনাঃ ১৫ আগস্ট ২০১৫ - ০৯:০৬:৫২ এএম
  টাইমস বিডি ডটনেটঃ স্বজনের লাশ দেখে বাড়ি ফেরার পথে জেলার ঝিকরগাছা-বাঁকড়া সড়কের বল্যায় বালিভর্তি একটি ট্রাকের ধাক্কায় দুই পথচারী মহিলা নিহত হয়েছেন।
  শনিবার সকালে এ দুর্ঘটনা ঘটে। নিহতরা হলেন- বল্যা গ্রামের আবুল কাশেমের স্ত্রী সখিনা খাতুন (৬০) ও দুখে মোড়লের স্ত্রী কোহিনুর বেগম (৬০)। এ ঘটনায় আহত আরেক নারীকে যশোর জেনারেল হাসপাতালে ভর্তি করা হয়েছে।
  এ দুর্ঘটনার পর স্থানীয়রা ট্রাকটি ভাংচুর এবং ঝিকরগাছা-বাঁকড়া সড়ক অবরোধ করে রেখেছে বলে জানান, ঝিকরগাছার শিওরদা পুলিশ ফাঁড়ির ইনচার্জ উপ পরিদর্শক সিরাজুল ইসলাম।এসআই সিরাজুল
  তিনি বলেন, সকালে এক আত্মীয় মারা যাওয়ার খবর পেয়ে একই গ্রামের কলোনিপাড়া এলাকায় তার বাড়ি গিয়েছিলেন এ তিন নারী। ফেরার পথে ঝিকরগাছা-বাঁকড়া সড়ক পার হওয়ার সময় বালি বোঝাই একটি ট্রাক তাদের চাপা দেয়।
  এতে ঘটনাস্থলেই সখিনা ও কোহিনূর নিহত হন।
  দুর্ঘটনার পর এলাকাবাসী ট্রাক ভাংচুর ও ওই সড়ক অবরোধ করে রেখেছে। ঘটনাস্থলে পুলিশ গিয়েছে বলে জানান শিওরদা পুলিশ ফাঁড়ির এ ইনচার্জ।